als_Latn dik_Latn sag_Latn
Shqiptarët
Shqiptarët janë një grup etnik dhe komb autokton me vendbanim në Shqipëri dhe shtetet përreth.
"Emri i vertetë i Shqypnisë asht "Arbnia" ose "Arbëria". Emri "Albanie" qi përdoret nga Evropianët i ka lodhë për së tepërmi auktorët për t'i gjetë arsyet dhe rrjedhimin. Me qenë se Grekët nuk mund ta flasin shkronjën b, fjala "Arbenia" kthehet në "Arvania" kurse popullësinë e saj e quejtën "Arvanit". otomaanët germen "V" e këmbyen me 'N' dhe formuen fjalën 'Arnevit' ose 'Arnaut'.
Fjala 'Are' don të thot Shqyp "dheu ku mbillet", dhe fjala "Ban" në Shqypen asht si në gjuhënpersiane , don të thot ai që ban. Atherë del vetiu se "arban" do me thanë "bujk". Ata që kanë sjellë për herë të parë mjeshtrinë e bujqësisë në Evropë janë kombet arian të ardhur nga Azija e Mesme dhe s'ka aspak dyshim se Shqyptarët kanë qenë ma të vjetrit e këtyne kombeve.[1]
Ata flasin gjuhën shqipe dhe e kanë origjinën në territoret antike të Ilirisë dhe Epirit në Ballkanin perëndimor (Evropë). Shqiptarët janë rreth 13 milionë , megjithëse sot më shumë se gjysma e shqiptarëve jeton jashtë Shqipërisë dhe Kosovës, ndërkohë që pjesa dërrmuese e tyre jeton në Ballkan.
Ka komunitete historike shqiptarë në Itali (Arbëreshët), Greqi (Arvanitët), Mali i Zi, Ukrainë, Serbi, Turqi, Egjipt, Bullgari, Bosnja, Kroacia, Rumania, Sllovenia, Republika e Maqedonisë, dhe më shumë kohët e fundit në Evropë në Austria, Britania e Madhe, Franca, Gjermania, Suedia, Zvicra, dhe në Amerikë në Argjentina, Brazili, Kanada dhe Shtetet e Bashkuara.
Përmbajtja
Në kuptimin shoqëror
Shqiptar është një person me prejardhje nga trojet e Shqipërisë Kosovës se sotme dhe Maqedonisë perendimore por edhe atyre të minoriteteve në zonën e Ballkanit, meqenëse e ndjen veten se i takon këtij kombi ose populli. Shoqëria shqiptare dallohet nga aftësia e shprehjes në gjuhën Shqipe dhe lidhet nga vazhdimësia e traditave të larmëta dhe të historisë të personave të saj, që nga lashtësia e deri në periudhën e sotme. Konkretisht, kjo shoqëri nuk bën dallime fetare dhe politike, apo klasifikime të tjera që nuk vijnë vetvetiu nga gjaku (gjenet) dhe gjuha Shqipe.
Në kuptimin juridik
Shqiptarët merren si pjesa më e madhe e popullsisë së Shqipërisë dhe Kosovës, si dhe një pjesë e popullsisë së Maqedonisë, Malit të Zi, Serbisë dhe Greqisë.
Shqiptarët janë themelues të shtetit të quajtur Shqipëri, Kosovë dhe Greqi. Në Maqedoni çështja ende nuk është e qartë, ndërsa në Serbi dhe në Malin e Zi ata konsiderohen si pakica kombetare.
Si shtetas shqiptarë quhen banorët e Shqipërisë.
Shpërndarja e shqiptarëve
- Shiko këtu për një listë më të zhvilluar.
Afrika
Në Afrikë ka shumë shqiptarë që jetojn në Egjipt ose e kanë prejardhjen nga Shqipëria. Në Afrikën Jugore ka gjithashtu shqiptarë, rreth 2 000.
- 800 000
Amerika
- 10 000 000
Azia
- 3 000 000
Evropa
- 20 000 000
Oqeania
- 27 000
Galeria
Shih edhe
Referencat
- ^ Sami Frashëri, (Shkrim biografik i Rexhep Mitrovicës për Sami Frashërin, botuar në gazetën " Flamuri", nr 23-24, 1951, 25-26,1952 dhe 31-36 1952). Fazli Hajrizi, Rexhep Mitrovica në Lëvizjen Komëtare, Libri Shkollor, Prishtinë, 2008. ISBN 987-9951-07-690-6, faqe 586
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn als_Latn unk bug_Latn unk sag_Latn unk fao_Latn unk hne_Deva unk ron_Latn als_Latn als_Latn als_Latn